Ymateb adfyfyriol unigol i’r Profiad Addysgu Proffesiynol
Mae’r rhan gyntaf o’r Profiad Addysgu Proffesiynol newydd ddod i ben, ac rwyf wedi dysgu llawer o bethau yn barod a fydd yn newid y ffordd rwyf yn addysgu yn y dyfodol agos. Rwyf wedi cael profiad anhygoel hyd at hyn yn y rhan cyntaf, ac rwyf yn edrych ymlaen at addysgu yn yr ail ran o’r profiad.
Y targed cyntaf ges i wrth fy mentor oedd dod yn gyfarwydd â threfn yr ysgol ac i gofnodi gwybodaeth am blant y dosbarth, sef safonau SAC S2.1, S2.7 a S3.1. Roedd gofynion y targed yma’n angenrheidiol er mwyn i mi fod gallu dod i adnabod y disgyblion a’u alluoedd er mwyn cynllunio gwersi addas iddyn nhw. Cefais y targed yma wrth fy mentor hefyd ar gyfer Cyfnod Allweddol 2 ar ddiwedd y rhan gyntaf o’r profiad.
Yr ail darged ges i oedd cynllunio gwers oedd wedi cael ei wahaniaethu er mwyn addysgu grŵp o blant gyda galluoedd gwahanol, sef safonau SAC S2.7 a S3.1.1. Ar ddechrau’r profiad roeddwn yn ansicr ar alluoedd y disgyblion a serch hyn, roeddwn yn ansicr sut dylai pob tasg cael ei wahaniaethu ar gyfer y grwpiau gwahanol. Fodd bynnag, roeddwn yn fwy cyfarwydd â’u galluoedd erbyn diwedd yr wythnos gyntaf ac roeddwn yn medru gwahaniaethu tasgau ar gyfer y grwpiau gwahanol yn effeithiol, er enghraifft roedd y grŵp uwch yn ysgrifennu brawddegau hollol annibynnol wrth i’r grŵp gwaelod llenwi bylchau mewn brawddegau. Mae’r gwefan Ascd.org yn diffinio gwahaniaethu yn yr ystafell dosbarth fel “teacher's reacting responsively to a learner's needs. A teacher who is differentiating understands a student's needs to express humor, or work with a group, or have additional teaching on a particular skill, or delve more deeply into a particular topic, or have guided help with a reading passage-and the teacher responds actively and positively to that need.” (Ascd.org, dim dyddiad). Wrth i mi gynllunio ac yna addysgu gwersi, sylweddolais fod eisiau cymorth ychwanegol ar rai disgyblion felly roedd rhaid i mi ymateb yn gyflym i hyn, megis ysgrifennu geiriau aml eu defnydd ar fwrdd gwyn yn ogystal â’r eirfa allweddol roeddwn i wedi paratoi yn flaenorol.
Mae’r gallu i wahaniaethu tasg ar gyfer y grwpiau gallu gwahanol yn sgil bwysig i’w ystyried wrth addysgu dosbarth er mwyn sicrhau dealltwriaeth ar draws y dosbarth cyfan. Wrth i mi addysgu dosbarth Cyfnod Allweddol 2, mae’n allweddol fy mod i’n parhau i wahaniaethu pob tasg er mwyn sicrhau fod pob disgybl yn cyrraedd eu potensial llawn.
Ar gyfer yr wythnos olaf yn y Cyfnod Sylfaen, ges i dri tharged wrth fy mentor. Y targed cyntaf oedd cynllunio tasg i gynorthwywraig y dosbarth gwneud gyda grwpiau. Safon SAC S3.1.4 ydy hyn sef “cynllunio ar gyfer lleoli oedolion ychwanegol sy’n cefnogi dysgu mewn plant a phobl ifanc.” (Llywodraeth Cymru, 2009). Credaf fod y safon yma’n bwysig iawn ar gyfer y dasg gwnes i gynllunio oherwydd roedd y dasg, sef y cysyniad o bwyso o’r maes dysgu Datblygiad Mathemategol, yn newydd i’r disgyblion felly roedd yn debygol bydd rhai o’r disgyblion yn cael trafferth deall nod y wers. Yn dilyn hyn, fe wnes i gynllunio tasg gynorthwyol i’r gynorthwywraig gwneud gyda’r disgyblion er mwyn atgyfnerthi’r dasg ffocws ac i hybu eu dealltwriaeth o’r pwnc. Trwy wneud hyn, roeddwn yn profi fy mod yn deall elfennau pwysig o gynllunio gwersi i’r dosbarth, sef cynllunio darpariaeth cyfoethogi, ac yn medru cynllunio’n effeithiol er mwyn sicrhau dealltwriaeth y disgyblion. Mae hyn yn cyd-fynd â damcaniaeth datblygiad gwybyddol Bruner sy’n dweud bod ‘dysgu yn cael ei gychwyn a’i gyfoethogi gan ‘unigolyn arall sy’n fwy gwybodus’ drwy sgaffaldio’ (Nelson, S., 2015). Yn ychwanegol, mae’r sgaffaldio sy’n digwydd yn y tasgau cynorthwyol hefyd yn cyd-fynd â theori Vygotski o’r Parth Datblygiad Procsimol, sef y ‘bwlch rhwng yr hyn y gall plentyn ei wneud ar ei ben ei hun a’r hyn sy’n bosib iddo ei wneud gyda chymorth. Ni all plentyn gymryd y cam nesaf yn ei ddatblygiad heblaw ei fod yn cael ei gynorthwyo drwy’r Parth Datblygiad Procsimol.’ (Nelson, S., 2015). Gall hyn cael ei gyflawni wrth wneud tasgau cynorthwyol gyda chynorthwyydd dosbarth.
Yr ail darged ar gyfer yr ail wythnos oedd datblygu strategaethau asesu ar gyfer dysgu yn y dosbarth. Cyn i mi gael y targed yma, roeddwn yn dueddol o holi’r disgyblion ag oedd gan eu llaw i fyny. Teimlaf fod hyn yn ddull aneffeithiol o ddewis disgyblion i ateb cwestiwn, ac roedd hyn yn dangos wrth i’r un disgyblion codi eu llaw. Felly, fe wnes i greu ffyn lolipop gydag enwau pob disgybl arnynt er mwyn holi’r disgyblion ar hap. Mae’r gwefan ‘Magical Maths’ yn dweud ‘the beauty of this is that the children are prepared to answer a question, it also takes the pressure off those children who may be too afraid or lacking in confidence to put their hands up to answer a question’, ac yn pwysleisio fod y ffyn lolipop yn ddull effeithiol i sicrhau fod disgyblion yn dyweddïo â’r wers (Magical Maths, dim dyddiad). Darganfyddais fod y dull yma’n llawer mwy effeithiol gan fod gen i’r cyfle i holi disgyblion tawela’r dosbarth, a byddaf yn defnyddio’r dull yma yn yr ail ran o’r profiad i’w profi gyda’r Cyfnod Allweddol 2.
Y targed olaf ges i ar gyfer yr ail wythnos oedd atgyfnerthu patrymau iaith gyda disgyblion y dosbarth yn ddyddiol. Roedd y targed yma’n cynnwys sicrhau fod y disgyblion yn ateb cwestiynau syml yn briodol, gan ddefnyddio’r atebion cywir, er enghraifft “ydy hi’n bwrw glaw tu allan?” a chael ateb “ydy/nac ydy” i nôl. Roeddwn yn wneud hyn yn ymarferol er mwyn sicrhau datblygiad o’r maes dysgu iaith, llythrennedd a chyfathrebu, yn benodol y llinyn llafaredd a’r sgil ‘ateb cwestiynau gan ddefnyddio ffurfiau cywir, e.e. Ydy? Ydy/Nac ydy’ (Llywodraeth Cymru, 2015).
Wrth symud i fyny i Gyfnod Allweddol 2, ges i’r targed o ddod yn gyfarwydd â threfn y dosbarth ac i gofnodi gwybodaeth am blant y dosbarth eto, gan ei fod yn bwysig fy mod i’n llwyddo dod i adnabod disgyblion y dosbarth yma hefyd am ail ran y profiad. Byddaf yn defnyddio’r un dull â’r Cyfnod Sylfaen sef llenwi taflen arsylwi dysgwyr oherwydd roedd yn llwyddiannus yn y gorffennol.
Yn ychwanegol i hyn, cefais darged arall sef darganfod strategaeth effeithiol o reoli’r dosbarth cyfan, sef safon SAC S2.7, ‘eu bod yn gwybod am ystod o strategaethau i hybu ymddygiad da ac i sefydlu amgylchedd dysgu ag iddo bwrpas’ (Llywodraeth Cymru, 2009). Mae Wragg,E.C (1993) yn diffinio rheolaeth dosbarth fel yr ‘hyn mae’r athro yn ei wneud i sicrhau fod plant yn ymrwymo yn y dasg o dan sylw’. Dywedodd fy mentor dosbarth yn y Cyfnod Sylfaen fy mod gen i reolaeth effeithiol o’r dosbarth ac wedi cyrraedd y safon yma’n llwyddiannus, felly byddaf yn ceisio hybu’r dulliau a’r strategaethau rwyf wedi datblygu yn y rhan cyntaf o’r profiad yn yr ail ran. Dywed y ddogfen ‘Effective Classroom Management: Teacher Preparation and Professional Development’ ‘the ability of teachers to organize classrooms and manage the behaviour of their students is critical to achieving positive educational outcomes. Although sound behaviour management does not guarantee effective instruction, it establishes the environmental context that makes good instruction possible. Reciprocally, highly effective reduces, but does not eliminate, classroom behaviour problems (Emmer & Stough, 2001).’ (Regina M. Oliver, Daniel J. Reschly, Ph.D, 2007). Dengys hyn fod yna perthynas rhwng rheolaeth dosbarth effeithiol a chanlyniadau addysgol cadarnhaol, felly mae’n angenrheidiol cael rheolaeth dda o’r dosbarth. Gwelir hyn yn ddamcaniaeth Skinner sy’n dweud fod ymddygiad da yn cael ei ailadrodd ar ôl cael ei wobrwyo (Nelson, S., 2015). Gwelais hyn yn y dosbarth wrth i ymddygiad da cael ei ail-adrodd os oedd y disgyblion yn gweld ei fod yn cael ei wobrwyo gyda phwyntiau Dojo.
[bookmark: cysill]Gobeithiaf byddaf yn dysgu cymaint o’r ail ran a chael profiad mor fythgofiadwy â’r rhan gyntaf er fy mod i wedi dysgu a datblygu sgiliau gydol oes.  Gobeithiaf byddaf yn gweithredu’r sgiliau a’r strategaethau rwyf wedi dysgu a’i ddatblygu yn y Cyfnod Sylfaen, fodd bynnag hoffwn ddysgu rhai newydd hefyd i gael amrywiaeth o sgiliau a strategaethau gwahanol er mwyn sicrhau addysgu effeithiol yn y dyfodol.  Byddaf yn gweithio’n galed i sicrhau fy mod yn cyrraedd pob un targed yn effeithiol, trwy wella fy hun fel athrawes hyderus yn y cyfnod.

